*Tämä artikkeli käsittelee vuoden 2011 hurrikaania. Vuoden 1999 hurrikaani Irenestä on eri artikkeli.*

**Hurrikaani Irene** oli Pohjois-Atlantilla riehunut trooppinen hirmumyrsky, joka aiheutti vaaraa Karibian itäosassa ja Yhdysvalloissa, missä evakuoitiin miljoonia ihmisiä. Se oli vuoden 2011 ensimmäinen hurrikaani ja yhdeksäs nimetty myrsky Atlantilla. Voimakkaimmillaan hurrikaani Irene oli viisiportaisella Saffirin-Simpsonin hurrikaaniasteikolla 3. luokan hurrikaani.

Irene surmasi Puerto Ricosta Connecticutiin ulottuvalla alueella ainakin 18 ihmistä. Virginiassa ja Pohjois-Carolinassa surmansa sai ainakin kymmenen ihmistä.

Kehitys
-------

Kuuropilvien ryväs alkoi järjestäytyä trooppiselle myrskylle tyypilliseen muotoon, ja myrsky nimettiin Ireneksi 28. elokuuta, kun se oli Pienten Antillien itäpuolella. Se liikkui Puerto Ricon yli ja jatkoi kohti Bahamaa 22. elokuuta aamulla. Sen kovimmat keskituulet olivat 34 m/s ja ilmanpaine keskuksessa 987 hPa. Seuraavana aamuna (23.8.) Irene voimistui 2. luokan hurrikaaniksi, kun sen tuulet puhalsivat lähes 45 m/s. Irenen sade- ja pilvijärjestelmän halkaisija oli yli 650 km. Satelliittikuvista ei vieläkään voinut erottaa pilvetöntä myrskyn silmää.

Irene voimistui 3. luokan hurrikaaniksi 24. elokuuta aamulla juuri ennen kuin se iski Bahamalle. Tällöin sen silmä erottui satelliittikuvista hyvin. Korkein keskituuli oli 51 m/s. Hurrikaanikeskus varoitti voimakkaasta myrskyvuoksesta: merenpinta voisi nousta yli kolme metriä yli normaalitason. Se ehti laantua takaisin 1. luokan hurrikaaniksi ennen kuin se rantautui Pohjois-Carolinaan aikaisin lauantaiaamuna 27. elokuuta. 28. elokuuta myrsky rantautui uudelleen New Jerseyyn.

* Irene 22.8.2011Irene 22.8.2011
* Irene 24.8.2011 noin 10:02 UTCIrene 24.8.2011 noin 10:02 UTC
* Irene 27.8.2011 noin 19:10 UTCIrene 27.8.2011 noin 19:10 UTC
* Irene 27.8.2011 noin 12:32 UTCIrene 27.8.2011 noin 12:32 UTC

Valmistelut
-----------

### Yhdysvallat

Yhdysvaltain itärannikolta ainakin 2,3 miljoonaa ihmistä määrättiin evakkoon. Arvioitiin, että myrsky vaikuttaa 65 miljoonan ihmisen elämään itärannikolla.

Seuraukset
----------

### Uhrit

Uhrit alueen mukaan| **Alue** | **Kuolleita** | **Kadoksissa** |
| Puerto Rico | (1) | 0 |
| Dominikaaninen tasavalta | 3 | 7 |
| Haiti | 2 | 0 |
| Yhdysvallat | 5 (1) | 1 |
| **Yhteensä** | **40 (2)** | **8** |

### Yhdysvallat

Aineellisten tuhojen summaksi arvioitiin seitsemän miljardia dollaria eli 4,8 miljardia euroa. Myrsky kaatoi puita teille, rautateille ja sähkölinjoille. Miljoonia ihmisiä oli ilman sähköä.

Irenen vuoksi Yhdysvalloissa peruttiin yli 9 000 lentoa. Myös itärannikon junaliikenne pysäytettiin. Finnair peruutti kaikki lentonsa New Yorkista Helsinkiin ja Helsingistä New Yorkiin. New Yorkin metro suljettiin, ja se avattiin aikaisintaan maanantaina. Tuhot New Yorkissa jäivät pelättyä pienemmiksi.

Floridassa havaittiin tuulten aiheuttamia lähes nelimetrisiä aaltoja. Kovan aallokon takia ainakin kahdeksan ihmistä loukkaantui - yksi heistä vakavasti - Boynton Inletissä. Irenen takia menehtyi kaksi lainelautailijaa, lukionopettaja ja turisti.

### Kanada

Kanadaan saapuessaan Irene oli jo muuttunut tavalliseksi keskileveysasteiden matalapaineeksi. Silti se katkoi puita ja aiheutti sähkökatkoja ja lentoja peruttiin.

Lähteet
-------

1. 1 2 3  Irene vaati jo kuolonuhreja *Yle uutiset*.  27.8.2011. Viitattu 27.8.2011.
2. ↑  Irene: Deaths, Flooding, Power Losses State-by-State Bloomberg 28.8.2011
3. 1 2 3  Hurricane Season 2011: Hurricane Irene (Atlantic Ocean) Nasa.  Arkistoitu 17.9.2011. Viitattu 29.8.2011. (englanniksi)
4. ↑  Hurrikaani aiheutti ainakin seitsemän miljardin dollarin tuhot, (vanhentunut linkki) Helsingin sanomat 29.8.2011 ([Arkistoitu artikkeli])
5. ↑  Irene lähestyy – New Yorkin metro pysäytetään *Iltasanomat*.  27.8.2011. Viitattu 28.8.2011. [vanhentunut linkki]
6. ↑  Vesimassat vyöryivät New Yorkiin *Iltasanomat*.  28.8.2011. Viitattu 28.8.2011. [vanhentunut linkki]
7. ↑  Mitch Weiss: Irene slightly weaker, warning and watches extended northward along U.S. East Coast *WPTV*.  20.8.2011, päivitetty useasti sen jälkeen.  Arkistoitu 11.9.2011. Viitattu 28.8.2011. (englanniksi)
8. ↑  Evan Axelbank: Eight people injured by Irene's waves after being swept off a Boynton Beach jetty *WPTV*.  25.8.2011.  Arkistoitu 28.9.2011. Viitattu 28.8.2011. (englanniksi)
9. ↑  Jeff Weiner: Hurricane Irene's rough surf kills two off Florida coast, officials say *Orlando Sentinel*.  27.8.2011. Viitattu 28.8.2011. (englanniksi)[vanhentunut linkki]
10. ↑  Irene-myrsky kiusaa nyt Kanadan koillisosia, (vanhentunut linkki) Helsingin Sanomat 29.8.2011 (Arkistoitu artikkeli)

Aiheesta muualla
----------------

* Irene (Arkistoitu – Internet Archive) NASA